 2 Samuel 8  O wee ruo mgbe e mesịrị na Devid meriri ndị Filistia wee mee ka ha nọrọ nokpuru ya, Devid wee nara ndị Filistia Meteg-ama.O wee merie ndị Moab, ma jiri ụdọ e ji atụ ihe tụọ ha, o mere ka ha dinara ala ka o wee jiri ụdọ ahụ tụta ụzọ abụọ ka e gbuo ha, tụtakwa otu ụzọ zuru ezu ka e debe ha ndụ; ndị Moab wee ghọọ ndị na-ejere Devid ozi ka ha wee na-atụrụ ya ụtụ.Devid wee gbuo Hadadiza nwa Rihọb bụ eze Zoba ka ọ na-aga inwetaghachi osimiri Yufretis.Devid wee jide otu puku na narị mmadụ asaa ya bụ ndị na-agba ịnyịnya nakwa puku mmadụ abụọ bụ ndị ji ụkwụ aga; Devid wee see ịnyịnya ụgbọala niile ha akwara, ma ọ hapụrụ otu narị ịnyịnya ụgbọala nime ha.Mgbe Siria nke Damaskọs bịara inyere Hadadiza eze Zoba aka, Devid gburu puku ndị ikom iri abụọ na abụọ nime ndị Siria.Devid debekwara ndị agha na-eche nche na Siria nke Damaskọs. Ndị Siria wee ghọọ ndị na-ejere Devid ozi ka ha wee na-atụrụ ya ụtụ. Jehova wee na-azọpụta Devid nebe ọ bụla ọ gara.Devid bukọkwaara ọta ọlaedo dị okirikiri ndị na-ejere Hadadiza ozi bu wee bute ha na Jeruselem.Eze Devid sikwa na Bita na Berotai, bụ obodo Hadadiza, buru ọla kọpa dị nnọọ ukwuu.Toaị eze Hemat wee nụ na Devid egbuwo ndị agha niile nke Hadadiza.Toaị wee zipụ Joram nwa ya ka ọ gakwuru Devid wee jụọ ya otú o mere, jaakwa ya ike maka na o busoro Hadadiza agha wee gbuo ya nihi na e nyere Hadadiza ọzụzụ ibuso Toaị agha; o jikwa ihe ndị e ji ọlaọcha mee na ihe ndị e ji ọlaedo mee na ihe ndị e ji ọla kọpa mee jee.Eze Devid dokwara ihe ndị a nsọ nye Jehova, tinyere ọlaọcha na ọlaedo ndị o doworo nsọ, bụ ndị si ná mba niile o meriri,ya bụ, site na Siria na Moab nakwa site naka ụmụ Amọn na ndị Filistia na Amalek, na ihe a kwatara naka Hadadiza nwa Rihọb eze Zoba.Devid wee meere onwe ya aha mgbe o si nigbu ndị Idọm na Ndagwurugwu Nnu lọtapuku mmadụ iri na asatọ.O wee debe ndị agha na-eche nche nIdọm. O debere ndị agha na-eche nche nIdọm dum, ndị Idọm niile wee ghọọ ndị na-ejere Devid ozi; Jehova wee na-azọpụta Devid nebe ọ bụla ọ gara.Devid wee na-achị Izrel dum; Devid nọkwa na-ekpere ndị ya niile ikpe ziri ezi, na-emekwara ha ihe ziri ezi.Joab nwa Zeruya bụ onyeisi ndị agha; Jehọshafat nwa Ahaịlọd bụ onye na-edekọ ihe.Zedọk nwa Ahaịtọb na Ahimelek nwa Abayata bụ ndị nchụàjà, Seraya bụ odeakwụkwọ.Benaya nwa Jehoyada bụ onyeisi ndị Keretaịt na ndị Peletaịt. Ma ụmụ Devid ghọrọ ndị nchụàjà. 